Նեսվետայ (գյուղ)

Նեսվետայ (ռուս.՝ Несветай), հայաբնակ գյուղ Ռուսաստանի Դաշնության Ռոստովի մարզի Մյասնիկովի շրջանում, Տուզլով գետի աջ ափին։ Մտնում է Մեծ Սալայի գյուղական խորհրդի կազմի մեջ։ Բնակչությունը Համաձայն 2010 թվականի տվյալների, գյուղն ուներ 476 բնակիչ։ Տնտեսությունը Բնակիչներն զբաղվում են հացահատիկային բույսերի և բանջարեղենի մշակությամբ, անասնապահությամբ և թռչնաբուծությամբ։ Գյուղն ունի ակումբ։ Խորհրդային տարիներին այնտեղ գործել է նաև տարրական դպրոց և մանկապարտեզ։ Պատմությունը Գյուղը հիմնադրվել է 1778 թվականին։ Գյուղի Սուրբ Կարապետ եկեղեցին կառուցվել է 19-րդ դարում, սակայն վնասվել է Հայրենական մեծ պատերազմի ժամանակ։ Առկա է նաև Հայրենական մեծ պատերազմում զոհվածների հիշատակը հավերժացնող հուշարձան։ Ծանոթագրություններ